ZAPISNIK
s 9. sjednice Vijeća Mjesnog odbora Vidovec
[bookmark: _Hlk88487575]održane u petak, 25. veljače 2022. u 19,00 sati 
u objektu MS Vidovec, Vidovec 31


NAZOČNI ČLANOVI:
[bookmark: _Hlk85471392][bookmark: _Hlk85471155]Bernarda Hukman, Mario Komušar, Josip Huzanić, Božidar Jambrešić, Đurđica Todić

OSTALI NAZOČNI:
Goran Rogić - stručna služba Vijeća Gradske četvrti Podsljeme

Predsjedava: Božidar Jambrešić
Zapisnik vodi: Josip Huzanić
 
[bookmark: _Hlk91781681]Vijeće usvaja Zapisnik 8. sjednice Vijeća održane 27. siječnja 2022. na temelju jednoglasnog slaganja svih prisutnih vijećnika, te otvara 9. sjednicu Vijeća Mjesnog odbora Vidovec.

Predsjednik konstatira da je prisutno 5 od 5 članova Vijeća, što znači da Vijeće može pravovaljano odlučivati te otvara 9. sjednicu Vijeća Mjesnog odbora Vidovec.
Na prijedlog predsjednika Vijeće jednoglasno utvrđuje sljedeći

DNEVNI RED:
[bookmark: _Hlk81326803]
1. [bookmark: _Hlk91782851][bookmark: _GoBack]Prijedlog financijskog plana MO Vidovec 2022. 
2. Prijedlog Plana malih komunalnih akcija MO Vidovec u 2022. 
3. Tekuća problematika
4. Zahtjev za korištenje prostora 
5. Pitanja, prijedlozi i obavijesti

[bookmark: _Hlk91782840]
Ad.1 Prijedlog financijskog plana MO Vidovec 2022. 

Vijeće jednoglasno prihvaća Prijedlog financijskog plana Mjesnog odbora Vidovec 2022..
Goran Rogić napominje da je potrebno u što prije donijeti odluku o točkama financijskog plana:
· [bookmark: _Hlk98049467]Ostali nespomenuti rashodi poslovanja Vijeća mjesnog odbora
· Usluge tekućeg i investicijskog održavanja - PMKA MO


Ad.2 Prijedlog Plana malih komunalnih akcija MO Vidovec u 2022. 

U raspravi sudjeluju svi prisutni.

Prema od prije izglasanim prioritetima MKA raspravljalo se o svakoj točki.

Izgradnja vodovoda u dužini od 100m te izgradnja ulične rasvjete u ulici Vidovec kod k.br.74 100m, g. Rogić napominje da se radi o troškovima Gradskog ureda. Akcija će se zatražiti od nadležnih tijela. 

Akcija proširenja popločenja kod reciklažnog otoka u Mark. Popovcu, zbog većih spremnika 10m2 te popločenje djela staze kod PŠ Vidovec 50 m2, će se izvršiti i to sredstvima VGČ Podsljeme. 

Sigurnosna ograda na glavnom ulazu PŠ Vidovec uz ulicu Vidovec, uspornik, iscrtavanje te dodatni prometni znakovi su zatraženi od VGČ Podsljeme te se čeka realizacija nadležnih tijela.

Izgradnja uzdignute plohe s pješačkim prijelazom kod autobusne stanice i dječjeg igrališta u Mark. Popovcu. Zbog oprečnih mišljenja mještana te komplikacija u realizaciji točke, Vijeće je odlučilo zatražiti iscrtavanje pješačkog prijelaza između kapele i autobusne stanice.

Asfaltiranje poljskog puta prema Puščaku iz Ulice Čigiri – 150m te Asfaltiranje poljskog puta od Ulice Čmarci kod k.br. 19 -100m, Vijeće će financirati iz Usluga tekućeg i investicijskog održavanja - PMKA MO iz asfalterskog programa.

Izgradnja odbojne ograde u ulici Vidovec kod k.br. 218 2kom - u tijeku je javni natječaj za odbojne ograde. Do okončanja javne nabave akcija se ne može izvršiti te će se o tome raspravljati kasnije kroz godinu.

Postavljanje prometnog ogledala na raskrižju Ulice Vidovec i Ulice Mišeki te na raskrižju Ulice Vidovec i Ulice Komušari, kod DVD-a Vidovec, g. Rogić obavještava da je traženo od Sektora za ceste.

Izgradnja linijske rešetke ispred kolnog ulaza u DVD Vidovec ići će iz programa održavanja cesta.

Postavljanje treptajućeg mjerača brzine u Ulice Vidovec kod PŠ Vidovec te u Mark. Popovcu zatraženo od VGČ Podsljeme čeka se odgovor.

Zaključak.
Donesene su sljedeće odluke: 
1. da se iz asfalterskog programa obavljaju akcije poljskog puta prema Puščaku iz Ulice Čigiri – 150m te  poljski put od Ulice Čmarci kod k.br. 19 -100m.
2. da će se na sljedećoj sjednici odlučiti o sredstvima za održavanje zelenih površina (Zrinjevac)

Akcija od koje se odustalo u VMO Vidovec, Dječje igralište u Jambrešićima, uvrštena je u plan VGČ Podsljeme, a cijena akcije ovisiti će o realizaciji iste.

Ad.3.  Tekuća problematika

Na pitanje o vodi na cesti u ulici Vidovec kod križanja s Mišeki, predsjednik obavještava kako je problem saniran.
Na pitanje o akcijama vezanim uz objekt VMO Vidovec na adresi Vidovec 57, g. Rogić obavještava da je zatražena građevinska dozvola.  Po dobivanju građevinske dozvole, a  ovisno o visini troškova čeka se mogućnost realizacije.
Na pitanje o izgradnji djela vodovodne te kanalizacijske mreže u ulici Površnica, Cebići te odvojka kod Vidovec 332, Rogić obavještava da su akcije u programu VGČ Podsljeme te kako je projektant odabran ujesen, dok se za kanalizaciju Vidovec ostatak, te ulica Motiki čeka građevinska i lokacijska dozvola, realizacija financirana od strane Vodovoda i odvodnje.
S ova dva projekta realizirat će se cijeli prsten na području VMO Vidovec.
Za plinofikaciju je predviđeno da se dobavi novo anketiranje građana na proljeće. Postojeća plinska mreža nema opravdanosti investicije zbog malog broja priključaka.



Ad.4. Zahtjev za korištenje prostora MO Vidovec od strane KUD-a Prigorski zdenec i političke stranke HDZ
Zahtjev za korištenje prostora MO Vidovec od strane KUD-a Prigorski zdenec i političke stranke HDZ jednoglasno je prihvaćen.



Ad.5. Pitanja, prijedlozi i obavijesti
Bernarda Hukman predlaže za Povelju Grada Zagreba DVD Vidovec zbog 80. godine postojanja DVD-a Vidovec. Konačan zaključak donijet će se na sljedećoj sjednici MO Vidovec.



Sjednica završava u 19:45 sati.


KLASA: 024-08/22-003/322
URBROJ: 251-13-11-2-22-4
Zagreb, 25. veljače 2022.

Zapisnik sastavio:
Josip Huzanić      

Predsjednik MO Vidovec: 
Božidar Jambrešić  
    

